లక్నో: కాంగ్రెస్ పార్టీ ఎన్నికల చిహ్నం ‘హస్తం’ గుర్తును రద్దు చేయాలంటూ బీజేపీ ఉత్తరప్రదేశ్ ఎన్నికల సంఘాన్ని కోరింది. జాతీయ పార్టీ గుర్తింపును సైతం రద్దు చేయాలని విజ్ఞప్తి చేసింది. కాంగ్రెస్ ఉపాధ్యక్షుడు రాహుల్ గాంధీ పార్టీ గుర్తును మతపరమైన వ్యవహారాలకు ముడిపెడుతూ ఎన్నికల నియమావళిని ఉల్లంఘించారని ఫిర్యాదు చేసింది. ఈ నెల 11న న్యూఢిల్లీలో జరిగిన ‘జనవేదన సమ్మేళన్’లో కాంగ్రెస్ గుర్తుపై రాహుల్ గాంధీ మతపరమైన వ్యాఖ్యలు చేశారని ఈసీకి రాసిన లేఖలో బీజేపీ పేర్కొంది. తన లేఖతో పాటు రాహుల్ గాంధీ మాట్లాడిన ప్రసంగం తాలూకు సీడిని కూడా ఎన్నికల సంఘానికి పంపింది. న్యూఢిల్లీలో జరిగిన కాంగ్రెస్ కార్యవర్గ సమావేశం సందర్భంగా రాహుల్ గాంధీ మాట్లాడుతూ... ‘‘శివాజీ, గురునానక్, బుద్ధుడు, మహవీర్ వంటి వారిలో నేను కాంగ్రెస్ గుర్తుని చూశాను. దీని అర్థమేమిటని కరణ్సింగ్ గారిని (కాంగ్రెస్ నేత) అడిగా. దేనికీ భయపడవద్దంటూ అభయహస్తం ఇవ్వడమే దాని అర్థమని ఆయన చెప్పారు’’ అని రాహుల్ వ్యాఖ్యానించారు. కాగా ఆయన వ్యాఖ్యలు కచ్చితంగా ఎన్నికల చిహ్నం చట్టం 1968లోని 16ఎ, 18 సెక్షన్లను ఉల్లంఘించడమేనని బీజేపీ ఆరోపించింది.  సుప్రీంకోర్టు వెలువరించిన మార్గదర్శకాల మేరకు దేవుళ్ల  పేర్లను పేర్కొనడం ప్రజాప్రాతినిధ్య చట్టం 1951 ఉల్లఘించడమేనని పేర్కొంది.
lakno: congress party ennikala chihnam ‘hastam’ gurtunu raddu cheyalantu bgfa uttarapradesh ennikala sanghaanni korindi. jaateeya party gurtimpunu saitam raddu cheyalani vignapti chesindi. congress upaadhyakshudu rahul gaandhi party gurtunu mataparamaina vyavahaaraalaku mudipedutuu ennikala niyamaavalini ullanghinchaarani firyaadu chesindi. ee nela 11na newdhilleelo jarigina ‘janavedana sammelan’loo congress gurthupai rahul gaandhi mataparamaina vyaakhyalu chesarani eeseeki raasina lekhalo bgfa perkondi. tana lekhatho paatu rahul gaandhi matladina prasangam taaluuku seedini kuudaa ennikala sanghaaniki pampindi. newdhilleelo jarigina congress karyavarga samavesam sandarbhamgaa rahul gaandhi maatlaadutuu... ‘‘shivaji, gurunanak, buddhudu, mahavir vanti vaarilo nenu congress gurtuni chushanu. deeni ardhamemitani karansing gaarini (congress netha) adiga. denikee bhayapadavaddantu abhayahastam ivvadame daani ardhamani aayana cheppaaru’’ ani rahul vyaakhyaaninchaaru. kaga aayana vyaakhyalu kachitamgaa ennikala chihnam chattam 1968loni 16e, 18 sekshanlanu ullanghinchadamenani bgfa aaropinchindi.  supreenkortu veluvarinchina maargadarsakaala meraku devulla  paerlanu perkonadam prajaapraatinidhya chattam 1951 ullaghinchadamenani perkondi.